[380B] ཨཱརྱ་ལོ་ཧ་དུཎྜ་ནཱམ་དྷཱ་ར་ཎཱི། བོད་སྐད་དུ། འཕགས་པ་ལྕགས་མཆུ་ཞེས་
བྱ་བའི་གཟུངས། སངས་རྒྱས་དང། བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །འདི་སྐད་བདག་གི་ཐོས་པ་དུས་གཅིག་ན། བཅོམ་ལྡན་འདས་ཡུལ་མ་ག་དྷ་ན་རྒྱུ་ཞིང་ཨ་མྲའི་
ཚལ་དུ་གཤེགས་ཏེ་བྱོན་ནས་ཨ་མྲའི་ཚལ་དུ་ལུས་འཕགས་རིའི་དབང་པོའི་བྲག་ཕུག་ན་བཞུགས་སོ། །དེ་ནས་ལྷའི་དབང་པོ་བརྒྱ་བྱིན་གྱིས་བཅོམ་ལྡན་འདས་ག་ལ་བ་དེར་སོང་སྟེ་ཕྱིན་ནས་
བཅོམ་ལྡན་འདས་ཀྱི་ཞབས་ལ་མགོ་བོས་ཕྱག་འཚལ་ཏེ་ཕྱོགས་གཅིག་ཏུ་འདུག་གོ་ཕྱོགས་གཅིག་ཏུ་འདུག་ནས་ལྷའི་དབང་པོ་བརྒྱ་བྱིན་གྱིས་བཅོམ་ལྡན་འདས་ལ་འདི་སྐད་ཅེས་གསོལ་ཏོ། །
བཅོམ་ལྡན་འདས། ལྷ་མ་ཡིན་རྣམས་དང། མི་རྣམས་ནི། བསྟན་པ་ལ་གནོད་པར་བགྱིད་པ་སྟེ། བཅོམ་ལྡན་འདས། ལྷ་མ་ཡིན་དང། འཁོར་དུ་མི་གཏོགས་པའི་བསྟན་པ་ལ་ཡུན་རིང་
བར་གནོད་པའི་ཕྱིར་རྒོལ་བའི་དགྲ་ལགས་ན། དེ་ལ་བཅོམ་ལྡན་འདས་ཀྱིས་ཞི་བས་མི་འདུལ་ན། བདག་ལ་དྲག་པོས་འདུལ་བའི་ཆོས་བསྟན་དུ་གསོལ། ཐེག་པའི་ཆོས་དགྲ་སྲུང་དུ་
གསོལ༑ དེ་སྐད་ཅེས་གསོལ་པ་དང། བཅོམ་ལྡན་འདས་ཀྱིས་ལྷའི་དབང་པོ་བརྒྱ་བྱིན་ལ་འདི་སྐད་ཅེས་བཀའ་སྩལ་ཏོ། །ལྷའི་དབང་པོ་ཁྱོད་ཀྱིས་ཐམས་ཅད་ལ་མི་འཇིགས་པ་སྦྱིན་བའི་

[381A]༄༅། །ལྕགས་མཆུའི་གཟུངས་མ་རུངས་པ་འཇོམས་པ། དོན་ཐམས་ཅད་བྱེད་པ། དམ་བའི་ཆོས་སྲུང་བ། འཇིགས་པ་ཐམས་ཅད་རབ་ཏུ་ཞི་བར་བྱེད་པ། ནད་ཐམས་
ཅད་རབ་ཏུ་ཞི་བར་བྱེད་པ། དུག་ཐམས་ཅད་འཇིལ་བ། མཚོན་ཐམས་ཅད་རེངས་བར་བྱེད་བ། ཐེག་བའི་ཆོས་དགྲ་སྲུང་པ། རྐང་མེད་དང། རྐང་གཉིས་དང། རྐང་བཞི་ཐམས་
ཅད་རེངས་པར་བྱེད་པ། རྐང་གཉིས་ཐམས་ཅད་སྐྲག་ཏུ་འཇུག་པ་དགྲ་ཐམས་ཅད་ཕུང་བར་བྱེད་པ། ལྷ་མ་ཡིན་དང། ནམ་མཁའ་ལྡིང་དང། སྦྱིན་བྱེད་མའི་བུ་དང། ཤ་ཟ་
དང། བརྗེད་བྱེད་དང། སྨྱོ་བྱེད་དང། བྲམ་ཟེའི་སྲིན་པོ་དང་འབྱུང་པོ་དང། རོ་ལངས་དང། བྱའི་གདོན་དང། སྲུལ་པོ་དང། ནམ་གྲུ་དང། གནོན་པོའི་གདོན་དང། གནོན་པོ་དང་
བརྗེད་བྱེད་ཀྱི་གདོན་དང། ལྷའི་གདོན་དང། ཀླུའི་གདོན་དང། གནོད་སྦྱིན་གྱི་གདོན་དང། དྲི་ཟའི་གདོན་དང། མིའམ་ཅིའི་གདོན་དང་ལོག་འདྲེན་གྱི་གདོན་དང། མ་མོའི་གདོན་
ཕུང་བར་བྱེད་པ། ཟས་ཀྱི་རིགས་མི་མཐུན་པ་ཟ་བ་ཕུང་བར་བྱེད་བ། རིམས་ནད་ཐམས་ཅད་དང། རླུང་ལས་གྱུར་པ་དང། མཁྲིས་པ་ལས་གྱུར་པ་དང། བད་ཀན་ལས་གྱུར་པ་དང་
འདུས་པ་ལས་གྱུར་པ་དང། འགྲོ་བ་དྲག་ཤུལ་དུ་སྤྱོད་པ་ཕུང་བར་བྱེད་པ། འཐབ་པ་དང། རྩོད་བ་དང། འཚང་འབྲུ་བ་ཐམས་ཅད་རབ་ཏུ་ཞི་བར་བྱེད་པ་ལྕགས་ཀྱི་མཆུའི་གཟུངས་

[381B]བསྟན་པ་ལ་གནོད་པ་སྐྲག་པར་བྱེད་པ། ཆར་དྲག་པོ་དང། སེར་བ་དྲག་བོ་འབེབས་པར་བྱེད་པའི་གཟུངས་བརྗོད་པར་བྱའོ། །ཏདྱ་ཐཱ་
ཨེ་ཧེ་མེ་ཏེ། པྲ་མེ་ཏ་ཏྲ། གོ་ལེ་བོ་ལེ་ལེ་བོས་སོ། མོཏྟེ་པ་ད་ཏེ། ཁཱ་རཏྟེ། ཁཱ་ར་ཎེ། གཱ་ནཱ་གཱ་ནེ། ནཱ་ག་པུ་ག་ཎེ། མོ་ནེ་པྲ་ཧཱི་མོ་ནེ། ཀཱ་ལི་པྲ་ཀཱ་ལི་ཙཎྜེ། མཧཱ་ཙཎྜེ། པྲ་ཏི་ཙཎྜེ། བེ་གེ་སོ་ན་
གོ་ནཱ་མོ་ཧཱ། པྲ་མོ་ཧཱ། མཧཱ་མོ་ཊཱ། པྲ་མོ་ཧཱ། ནཱ་ཤ་ནི་པྲ་ནཱ་ཤ་ནཱ་དཧི་པྲ་ཏི། བལ་གཱ་ནི། པྲ་བ་ལ་གཱ་ཎི། ནིད་དྱ་ཎི། པཱ་ཎི་ཋཱ་ནི། ཀྲོ་དྷ་ནི། པྲ་ཏི་ཀྲོ་དྷ་ནི། ཧ་ན་ཧ་ན་བི་ཧ་ན་བི་ཧ་ན། སརྦ་
དུཥྤྲ་པྲ་དུཥྚཱན། ནཱ་ཤ་ཡ་སརྦ་ཨ་བྷ་ཡ་པྲ་དེ་ཧཱུཾ་ཕཊ། སྔགས་འདི་བརྗོད་པ་ཙམ་གྱིས་ཕྱོགས་བཅུ་ཀུན་ཏུ་གཡོས། ཀུན་ཏུ་རབ་ཏུ་གཡོས། འགུལ། རབ་ཏུ་འགུལ་ལོ། །གནོད་པ་ཐམས་
ཅད་ཁ་བུབ་ཏུ་བརྒྱལ་ལོ། །སྐེ་ཚེ་དང། ཉུངས་ནག་ཏུ་བསྲེས་ལ་ཆུ་བོ་དང། རྒྱ་མཚོ་དང། རི་བོ་ལ་གཏོར་རོ། །དེ་ཕྱིན་ཆད་ཆར་འབེབས་པར་བྱེད་དོ། །ཡང་ཆུ་བོ་དང། རྒྱ་མཚོ་དང། ཆུ་
མིག་དང། རྫིང་བུ། ལུ་མ། འབབ་ཆུ་གཉན་རྒུར་བུ་རམ། སྦྲང་ཤིང་མངར། ཤ་ཀ་ར། ཀླུ་སྨན་སྣ་ཚོགས་འོ་མ་ལ་བསྔགས་ལ་གཏོར་རོ། །དེའི་ཕྱིར་སེར་བ་ཆེན་པོ་འབེབས་སོ། །
ཡིད་ཟློས་བགྱིས་ཏེ་སྤྲིན་ལ་བལྟས་ལ་ལྷ་ཕྱག་བྱ་ཞིང་བཟླས་ན་ཇི་ལྟར་འདོད་པའི་སེར་བ་ཆེན་པོ་འབབ་པར་འགྱུར་རོ། །ཤེས་རབ་ཅན་གྱིས་འཕགས་པ་ལྕགས་ཀྱི་མཆུའི་གཟུངས་

[382A]༄༅། །འདི་ཟུངས་ཤིག་ཆོངས་ཤིག་རྗོད་ཅིག་གཞན་ལ་མ་སྤེལ་ཅིག། སྦོས་ཤིག་ཐུན་མོང་དུ་མིན་ནོ། །རྒྱ་མཚོའི་ཆུ་རྔོ་བཞིན་མི་མངོན་པར་སྦོས་ཤིག་
གཞན་གྱིས་མི་ཐུབ་པའི་དྲག་པོའི་གཟུངས་འཐབ་པའམ། རྩོད་པའམ། འགྱེད་པའམ། གང་དུ་འགྲོ་ཡང་རུང་སྟེ། ཐམས་ཅད་དུ་རྒྱལ་བར་འགྱུར་རོ། །རྒྱལ་མཚན་གྱི་རྩེ་མོ་
ལ་བྱང་བུ་གཟུགས་སོ། །སྔགས་པ་རིགས་ཀྱི་བུའམ། རིགས་ཀྱི་བུ་མོ་གང་དང་གང་གིས་ཡིད་རྩེ་གཅིག་ཏུ་བྱའོ། །དགེ་སློང་ཕ་དང་དགེ་སློང་མ་དང། དགེ་ཚུལ་ཕ་དང་
དགེ་ཚུལ་མའམ། དགེ་བསྙེན་ཕའམ། དགེ་བསྙེན་མ་གང་ཡང་རུང་བ་བསྟན་པ་ལ་གནོད་པ་བཟློག་པའི་ཕྱིར་ཡིད་ལ་ཟུངས་ཤིག་ཆོངས་ཤིག་དེ་སྐད་ཅེས་བཅོམ་ལྡན་
འདས་ཀྱིས་བཀའ་སྩལ་པ་དང། ལྷའི་དབང་པོ་བརྒྱ་བྱིན་དང། ལྷ་མ་ཡིན་དང། དྲི་ཟར་བཅས་པའི་བཅས་པའི་འཇིག་རྟེན་ཡི་རང་སྟེ་བཅོམ་ལྡན་འདས་ཀྱིས་གསུངས་པ་ལ་
མངོན་པར་བསྟོད་དོ། །འཕགས་པ་ལྕགས་མཆུ་ཞེས་བྱ་བའི་གཟུངས་རྫོགས་སོ།། །།